Փաթի Փեյջ

Փաթի Փեյջ (, ), ամերիկացի երգչուհի, 1950-ական թվականների էստրադայի աստղ, ավելի քան հինգ տասնամյակ ստեղծագործական գործունեության ընթացքում աշխարհում վաճառվել է Փաթիի ավելի քան 100 միլիոն ձայնասկավառակ։ 

1947 թվականին Փաթիին պայմանագիր է կնքել Mercury Records ձայնագրման ստուդիայի հետ և դարձել այդ ստուդիայի առաջատար երգչուհին։ Հիթ-շքերթներում  նա իր վերելքը սկսել է «Confess» (1948) երգով։ Նրա առաջին մեծ հաջողությունը գրանցվեց 1950 թվականին՝ «With My Eyes Wide Open, I’m Dreaming» բեսթսելլեր երգով։

1950-1965 թվականներին Փեյջը թողարկել է 14 հիթ, որոնցից ամենահայտնին «Tennessee Waltz» երգն է եղել (1950)։ Երգը 13 շաբաթ Billboard- ի լավագույն վաճառքի ցուցակի առաջին հորիզոնականում զբաղեցրել է 13 շաբաթ, ինչպես նաև այն դարձել XX դարի լավագույն վաճառող երգերից մեկը և Թենեսի նահանգի երկու պաշտոնական օրհներգերից մեկը։ Ամերիկյան հիթ-շքերթի բարձր հորիզոնականներն են զբաղեցրել  1950-ականների սկզբի նրա երեք երգերը՝ «All My Love» (Bolero), «I Went to Your Wedding» ևDoggie in the Window»։

Հարստացնելով իր ոճը քանթրի երաժշտության ժանրում, նա շարունակում էր թողարկել հիթեր նաև 1960-ականներին՝ «Old Cape Cod», «Allegheny Moon», «A Poor Man's Roses (Or a Rich Man's Gold)», «Hush, Hush, Sweet Charlotte»։ 

1997 թվականին Փաթի Փեյջի անունն ընդգրկվել է  Օկլահոմա նահանգի Երաժշտական Փառքի սրահում։

Կենսագրություն 
Կլարա Էն Ֆաուլերը ծնվել է 1927 թվականի նոյեմբերի 8-ին՝ Օկլահոմա նահանգի Կլարեմոր քաղաքում (ըստ որոշ տվյալների՝ Օկլահոմա նահանգի Մասկոգի քաղաքում), երկաթուղային բազմանդամ ընտանիքում։ Կլարայի մայրն ու ավագ քույրերը բամբակի տնկարանում աշխատել են որպես հավաքողներ։ Կլարան հաճախել է Դանիել Ուեբսթերի ավագ դպրոցը Թալսայում և 1945 թվականին ավարտել այն։

18 տարեկանում Ֆաուլերը դարձել է Թալսա քաղաքի  KTUL ռադիոկայանի  ռադիոհաղորդավար, որտեղ նա եթերում ներկայացել է Փաթի Փեյջ կեղծանվամբ ։ 1946 թվականին  սաքսոֆոնահար և նվագախմբի մենեջեր Ջեկ Ռաելը, որը  համերգով եկել էր Թալսա, ռադիոյով լսել է Փեյջին և անմիջապես հրավիրել  նրան միանալ իր Jimmy Joy Band նվագախմբին։ Ավելի ուշ, Ջեկ Ռաելը հեռացել է նվագախմբից և  դարձել երգչի անձնական մենեջերը։

Երաժշտական կարիերա 
1940-ականների կեսերին Փեյջը հյուրախաղերով հանդես է եկել Jimmy Joy Band-ի կազմում։ Խումբը 1947 թվականին վերջնականապես հաստատվել է Չիկագո քաղաքում, որտեղ Փեյջը կանոնավոր կերպով  երգում էր փոքր նվագախմբում, որն այդ օրերին ղեկավարում էր Բենի Գուդմանը, որն էլ օգնել է Փեյջին պայմանագիր կնքել Mercury Records ստուդիայի հետ։ Նրա առաջին ձայնագրած երգը եղել է «Confess»-ը՝ 1947 թվականին։ 1948 թվականին «Confess» երգը Billboard- ի ամենավաճառվածների ցուցակում զբաղեցրել է12-րդ հորիզոնականը։

Առաջին հաջողություններ  
1950 թվականին Փեյջը թողարկել է իր առաջին բեսթսելլերը՝ «With My Eyes Wide Open, I'm Dreaming»-ը, ավելի քան մեկ միլիոն օրինակով։ Դրան հաջորդել է «All My Love (Bolero)» հիթը, որը եղել է  Billboard-ում տեղ զբաղեցրած իր առաջին հիթը․ երգը 5 շաբաթ գլխավորել է ցուցակը։  Նույն թվականին հիթ են դարձել «I Don’t care if the Sun Don’t Shine» և «Back in Your Own Backyard» երգերը։ 1950 թվականի վերջին թողարկվել  է երգչուհու  «Tennessee Waltz» երգը,  որը զբաղեցրել է 1-ին հորզոնականը և դարձել նրա կարիերայի ամենամեծ կոմերցիոն և ստեղծագործական նվաճումը՝ մնալով հիթ-շքերթի գագաթին 13 շաբաթ։ 1950-ական թվականների վերջին երգը վաճառվել էր ավելի քան 7 միլիոն օրինակ՝ դառնալով բոլոր ժամանակների ամերիկյան մեծագույն բեսթսելլերներից մեկը։ Ներկայումս երգի ընդհանուր շրջանառությունը կազմում է շուրջ 15 միլիոն։ 1983 թվականին երգը հնչել է ««The Right Stuff» ֆիլմում։

1951 թվականին հաջորդել է հիթերի շարք. ««Would I Love You (Love You, Love You)», «Mockin' Bird Hill», «Mister and Mississippi», «And So to Sleep Again», «Detour»), որին հաջորդել է «Folk Song Favorites» առաջին ստուդիական ալբոմը։ 1952 թվականին Փեյջը երրորդ անգամ է զբաղեցրել ԱՄՆ-ի հիթ-շքերթների առաջին հորիզոնականը՝  «I Went to Your Wedding» երգով, որն առաջին հորիզանականում մնացել է երկու ամիս։

1953 թվականին Փեթի Փեյջը մանկական երգերի ալբոմի համար  ձայնագրել է Բոբ Մերիլի  «Doggie in the Window» հումորային երգը և չորրորդ անգամ տեղ զբաղեցրել աղյուսակի առաջին հորիզոնականում։

1950-ականների վերջ  
Փեյջի երգերի նկատմամբ հետաքրքրության անկման առաջին նշաններն ի հայտ եկան  1955 թվականին, երբ նրա սինգլներից միայն մեկը՝ «Croce di Oro» երգը հայտնվեց չարթում։ Մեկ տարի անց Փեյջը թողարկել է երեք հիթ։ 1957 թվականին նրան հաջողություն է բերել «A Poor Man’s Roses» երգը։

Այդ ամբողջ ընթացքում Փեթի Փեյջը պարբերաբար հայտնվում էր հեռուստատեսային ծրագրերում։ Նա նաև ուներ ինքնատիպ հեռուստատեսային ծրագրեր։ 1960 թվականին Փեյջը իր առաջին դեբյուտը կատարեց «Elmer Gantry» ֆիլմում, այնուհետև նկարահանվեց «Boys Night Out» ֆիլմում՝ ձայնագրելով մեկ երգ սաունդթրեքի համար։

Կարիերայի ավարտ  
Փեթի Փեյջի երաժշտական կարիերայում տեղի է  ունեցել հինգ տարվա դադար։ Ակտիվ երաժշտական գործունեությանը նա վերադարձել է միայն 1980 թվականին, երբ սկսեց ձայնագրվել «Plantation Records» ստուդիայի համար և հիմնականում սկսեց ելույթ ունենալ սիմֆոնիկ մեծ նվագախմբերում։

1988 թվականին Փեյջը համերգ է տվել Նյու Յորքում, որտեղ արդեն քսան տարի չէր եղել։ Քննադատները ջերմորեն են ընդունել նրա ելույթը։ 1990-ականներին նա հիմնադրել է իր սեփական C.A.F. Records ձայնագրությունը։ Նույն ժամանակաընթացքում նա տեղափոխվել է Սան Դիեգո, Կալիֆոռնիա։
1998 թվականին  թողարկվել է նրա առաջին՝ «Live at Carnegie Hall: The 50th Anniversary Concert», կենդանի ալբոմը, որը ստացել է  Գրեմմի երաժշտական մրցանակ։ Այն եղել է առաջինն իր կյանքում։

Անձնական կյանք և մահ 
Փեյջը ամուսնացած է եղել երեք անգամ․ սկզբում Վիսկոնսինի համալսարանի ուսանող Ջեք Սկիբեի հետ, 1948 թվականի մայիսին։ 1956 թվականին նա ամուսնացել է պարուսույց Չարլզ Օ ' Կուրանի հետ ։ Փեյջի վերջին ամուսնությունը Ջերի Ֆիլիչիոտտոյի հետ կնքվել,  1990 թվականին

Փեթի Փեյջը մահացել  2013 թվականի հունվարի 1-ին, Կալիֆոռնիայի Էնկինիտաս քաղաքում, 85 տարեկան հասակու։ Փեյջը տառապում էր սրտի և թոքերի հիվանդություններով։ Նրան հուղարկավորեցին Սան Դիեգոյի Էլ Կամինո հուշահամալիրում։

Սկավառակագրություն 
 1951 — Folksong Favorites
 1954 — And I Thought About You
 1954 — Just Patti
 1954 — Patti Sings for Romance
 1954 — Patti’s Songs
 1954 — So Many Memories
 1954 — Song Souvenirs
 1955 — Christmas with Patti Page
 1955 — I’ve Heard That Song Before Mercury
 1955 — Indiscretion
 1955 — Let’s Get Away from It All
 1955 — Patti Page on Camera
 1955 — Romance on the Range
 1955 — The Waltz Queen
 1955 — Three Little Words
 1956 — I’ll Remember April
 1956 — In the Land of Hi Fi
 1956 — Manhattan Tower
 1956 — Music for Two in Love
 1956 — My Song
 1956 — Page 1
 1956 — Page 2
 1956 — Page 3
 1956 — Page 4
 1956 — The East Side
 1956 — The Voices of Patti Page
 1956 — You Go to My Head
 1959 — The West Side
 1960 — Just a Closer Walk with Thee
 1960 — Patti Page Sings and Stars in 'Elmer Gantry'''
 1961 — Country & Western Golden Hits 1962 — Go on Home 1962 — Sings Golden Hits of the Boys 1963 — Patti Page on Stage 1963 — Say Wonderful Things 1963 — The Singing Rage 1964 — Blue Dream Street 1964 — The Nearness of You 1965 — Hush, Hush, Sweet Charlotte 1968 — Gentle on My Mind 1970 — Stand by Your Man 1971 — I’d Rather Be Sorry 1993 — Christmas with Patti Page 1998 — Live at Carnegie Hall: The 50th Anniversary Concert 1998 — Allegheny Moon 1998 — Love After Midnight։

 Ծանոթագրություններ 

 Արտաքին հղումներ 
 

 Interview with Patti Page 
 Songwriters' Hall of Fame article on Patti Page
 , from Hatteberg's People'' on KAKE TV news
 Patti Page Interview NAMM Oral History Library (1995)

Ամերիկացի փոփ երգչուհիներ
20-րդ դարի ամերիկացի երգչուհիներ
21-րդ դարի ամերիկացի երգչուհիներ
Ամերիկացի երաժիշտներ